Document ID: 32005R0431

ΚΑΝΟΝΙΣΜΌΣ (ΕΚ) αριθ. 431/2005 ΤΗΣ ΕΠΙΤΡΟΠΉΣ
της 16ης Μαρτίου 2005
για παρέκκλιση, για το έτος 2005, από τον κανονισμό (ΕΚ) αριθ. 1518/2003 εις ό,τι αφορά τις ημερομηνίες χορήγησης των πιστοποιητικών εξαγωγής στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 8 παράγραφος 2,
Εκτιμώντας τα ακόλουθα:
(1)
Στο άρθρο 3 παράγραφος 3 του κανονισμού (ΕΚ) αριθ. 1518/2003 της Επιτροπής, της 28ης Αυγούστου 2003, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος (2) προβλέπεται ότι τα πιστοποιητικά εξαγωγής παραδίδονται την Τετάρτη που έπεται της εβδομάδας κατά την οποία κατετέθησαν οι αιτήσεις έκδοσης πιστοποιητικών, εφόσον την περίοδο εκείνη δεν έχει ληφθεί από την Επιτροπή κανένα από τα ειδικά μέτρα.
(2)
Συνεκτιμώντας τις αργίες του έτους 2005 και τη μη τακτική δημοσίευση της Επίσημης Εφημερίδας της Ευρωπαϊκής Ένωσης τις ημέρες εκείνες, προκύπτει ότι η περίοδος μεταξύ της υποβολής των αιτήσεων και της ημερομηνίας έκδοσης των πιστοποιητικών είναι υπερβολικά βραχεία για να εξασφαλίσει την καλή διαχείριση της αγοράς. Είναι, επομένως, σκόπιμο να παραταθεί η εν λόγω περίοδος.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 1518/2003, για το έτος 2005, τα πιστοποιητικά θα εκδίδονται στις ημερομηνίες που ορίζονται στο παράρτημα του παρόντος κανονισμού.
Η εν λόγω παρέκκλιση εφαρμόζεται εφόσον δεν έχει ληφθεί, πριν από τις προαναφερθείσες ημερομηνίες έκδοσης, κανένα από τα ειδικά μέτρα που προβλέπονται στο άρθρο 3 παράγραφος 4 του κανονισμού (ΕΚ) αριθ. 1518/2003.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαρτίου 2005.

Labels: 3
17
15